Sa lohistand end koolimajast välja ja kiriku ees püüab üks kursavend sind kinni. Sa lähed ja kaod temaga mitmeteks tundideks juttude sisse. Te mõtlete, et mis see siis on, miks nad arvavad, et nüüd on kõik hoopis pahasti. Et ei ole enam nii nagu varem oli. Nagu vanasti oli. Kas nad liialdavad või ongi nii hull? Te üritate aru saada, kas see, kuidas te ise mõtlete, loeb ka midagi või ei loe enam üldse. Ja teil on natuke hirmutav olla. Ja  natuke kurb. Sa ütled talle Raekoja kella all homseni ja mõtled, et sa oled üks kuradi probleem ja sa vihkad seda.